section_heading: Književna karijera
paragraph_text: Bojan Mušćet prozaik je i književni kritičar koji je radove objavljivao u raznim regionalnim časopisima i medijima. Priče su mu objavljene u zbirkama 'Riječki krug redom' (Biblioteka Val, 1987.), 'Dan velikih valova' (Biblioteka Val, 2001.), 'Ri Lit – zb(i)rka pripovjedaka' (Studio TiM, 2014.) i u samostalnoj knjizi "Taj fatalni poljubac" (Biblioteka Val, 1989.). Posrijedi je prva knjiga na ovim prostorima koja je imala i vlastiti press materijal; od 14 priča, 12 ih je publicirano u časopisima i magazinima. Prozu je objavljivao još u Rivalu, Quorumu, Poljima, Poletu, Rijeku i drugim časopisima.